पुलिस चाहती तो गोल्ड सुख नहीं लगा पाती करोड़ों का चूना  
गोल्ड सुख में राजस्थान के लोगों को करोड़ों का चूना लग चुका है। अब इस मामले में राजस्थान पुलिस की भूमिका पर भी सवाल उठ रहे हैं
गोल्ड सुख में राजस्थान के लोगों को करोड़ों का चूना लग चुका है। अब इस मामले में राजस्थान पुलिस की भूमिका पर भी सवाल उठ रहे हैं। इस मामले में एक साल पहले 7 एफआईआर दर्ज कराई गई थीं और लोगों ने कहा था कि उनके साथ ठगी हो रही थी लेकिन पुलिस ने किसी भी एफआईआर पर कार्रवाई नहीं की।   इसके बाद पुलिस की विशेष टीम ने भी मामले की जांच की लेकिन कोई कार्रवाई नहीं की। तीन महीने पहले क्राइम ब्रांच की तरफ से मामले में कार्रवाई की बात कही गई थी लेकिन उसके बाद भी कोई कार्रवाई नहीं हुई। इसका नतीजा ये हुआ है कि इस कंपनी के चारों डॉयरेक्टर्स करोड़ों रुपये का चूना लगाकर भाग गए। ठगे गए निवेशकों का कहना है कि उन्होंने समय रहते ही पुलिस में मामला दर्ज करा दिया था लेकिन पुलिस हाथ पर हाथ धरे बैठी रही।